ભાવનગરના વિવિધ વિસ્તારોમાં પેવિંગ બ્લોક ફિટ કરવા સ્ટેન્ડીંગ કમિટીમાં નિર્ણય લેવાયો છે અને રૂ.પોણા છ કરોડ ખર્ચાશે. ઉલ્લેખનીય છે કે, શહેરમાં ભાગ્યે જ એવી કોઈ ફૂટપાથ હશે કે જેના પર ગેરકાયદે દબાણો નહીં થયા હોય.આમ, દબાણકર્તા તત્વો માટે મહાપાલિકા જાણે ખુદ લાલ ઝાઝમ પાથરી રહ્યું છે. લોકસુવિધા માટે અને શહેરના બ્યુટીફીકેશન માટે ફિટ કરાતા પેવિંગ બ્લોક એ સારી કામગીરી છે પરંતુ તુરંત જ દબાણકર્તા તત્વો તેના પર કબજો જમાવી લે છે જે તંત્રની નબળાઈ છતી કરે છે. મ્યુ. કમિશનરે શહેરમાં રાઉન્ડ લઈ આ તથ્યતા ચકાસવી રહી, અન્યથા પ્રજાના કરોડો આમ જ ખર્ચાઈ જશે.!